b'\n_START_ARTICLE_\nGradski muzej u Subotici\n_START_PARAGRAPH_\nGradski muzej u Subotici je muzejska ustanova u ba\xc4\x8dkom gradu Subotici._NEWLINE_Muzej ima knji\xc5\xbenicu, likovnu galeriju, odjele koji se bave organizacijom i pedago\xc5\xa1kim radom. U muzeju se odr\xc5\xbeavaju izlo\xc5\xbebe, promocije knjiga i dr. Muzej ima arheolo\xc5\xa1ku, prirodoslovnu, povijesnu, pedago\xc5\xa1ku, etnolo\xc5\xa1ku, zbirku povijesti umjetnosti. Sadr\xc5\xbei i lova\xc4\x8dke trofeje i etnografsku zbirku Oskara Vojni\xc4\x87a. Vojni\xc4\x87 je zbirku od nekoliko stotina etnolo\xc5\xa1kih predmeta sa svojih putovanja po Aziji i Africi 1913. poklonio suboti\xc4\x8dkom muzeju, iako je od muzeja postojala samo zamisao i tek ne\xc5\xa1to gra\xc4\x91e, a unato\xc4\x8d neslavenoj sudbini Suboti\xc4\x8dkog udru\xc5\xbeenja za javnu biblioteku i muzej.\n_START_SECTION_\nPovijest\n_START_PARAGRAPH_\nOsnovan je 1948. godine._NEWLINE_Krajem 1960-ih (1948.\xe2\x80\x931968.) je u prostorije Gradske ku\xc4\x87e preselio je iz Reichleove pala\xc4\x8de. Jo\xc5\xa1 je bio u najamnoj ku\xc4\x87i Mikse D\xc3\xb6m\xc3\xb6t\xc3\xb6ra._NEWLINE_Danas se nalazi u secesijskoj zgradi na Trgu Sinagoge 3 koju su projektirala bra\xc4\x87a J\xc3\xb3zsef i L\xc3\xa1szl\xc3\xb3 V\xc3\xa1g\xc3\xb3. Od zgrade biv\xc5\xa1e tiskare Minerve 2008. preure\xc4\x91ena je uz pomo\xc4\x87 mjesne samouprave u muzejsku zgradu. _NEWLINE_Direktori muzeja bili su Milka Miku\xc5\xa1ka, Tibor Sekelj i drugi._NEWLINE_Od 1985. godine kao kustos povjesni\xc4\x8dar u ovom muzeju radi Mirko Grlica. Od 2000. kao etnologinja u Muzeju radi Viktorija \xc5\xa0imon Vuleti\xc4\x87._NEWLINE_Od 2002. muzej ima ogranak u Ba\xc4\x8dkoj Topoli koji ima stalni postav iz podru\xc4\x8dja biologije, arheologije, mjesne povijesti, knji\xc5\xbeevnosti i povijesti umjetnosti. Drugi ogranak nalazi se u suboti\xc4\x8dkoj Gradskoj ku\xc4\x87i. Ondje je galerija s prodavaonicom suvenira u kojoj posjetitelji mogu vidjeti interijer druge suboti\xc4\x8dke ljekarne, ljekarne iz 1813. Kod majke za\xc5\xa1titnice (prva je bila iz 1780. Kod ma\xc4\x91arske krune)._NEWLINE_2007. je zajedno s Gradskim muzejem iz Senja organizirao izlo\xc5\xbebu Bunjevci na senjskom podru\xc4\x8dju.'